Peruo: indigno post la pardono konsentita al la eks-diktatoro Alberto Fujimori
#000001
Bildo: manifestaciantoj svingas fotojn de la viktimoj de la eks-diktatoro Alberto Fujimori, por denunci lian liberigon. Limao, Peruo, la 25an de decembro 2017. REUTERS/Mariana Bazo
#000002
Du tagojn post la polemika pardono konsentita al Alberto Fujimori, fare de Pablo Kuczynski, ambaŭ viroj esprimiĝis, ĉiu el sia flanko. La eks-diktatoro publikigis videon en Fejsbuko. Siaflanke, la nuna prezidento de Peruo aperis ĉe la televido. Ambaŭ provis minimumigi la krimojn de la diktaturo.
#000003
Per tiuj vortoj filmitaj en lito de malsanulejo mardon 26an de decembro 2017, kaj publikigitaj en video en Fejsbuko, Alberto Fujimori pravigis sian reĝimon. La eks-diktatoro, 79-jara, esprimiĝis por la unua fojo de post lia pardono, kiu okazis du tagojn antaŭe. Li plenumis de post 2009 punon je 25 jaroj da malliberejo, pro koruptado kaj krimoj kontraŭ la homaro. Lia liberigo indignigas multajn peruanojn.
#000005
Ĉi-dimanĉon, la kolero, kion ili manifestis sur la stratoj ekde la anonco de la pardono, estis ankaŭ direktita kontraŭ la prezidento Pedro Pablo Kuczynski, kiu iniciatis tiun «humanitaran» decidon, kvankam dum sia balotkampanjo, li promesis ne liberigi lin.
#000006
Sed la familioj de la viktimoj de la diktaturo Fujimori kontestas tiun decidon. Ili anoncis, ke ili iniciatos proceduron ĉe internacia justico, cele al nuligo de tiu pardono. En Limao, pli ol kvin mil personoj manifestaciis lundon vespere.
#000007
Carmen Amaro estas la fratino de unu el la viktimoj de la masakro de la Cantuta, unu el la krimoj kontraŭ la homaro imputita al la eks-diktatoro Alberto Fujimori. Laŭ ŝi, la ekskuzoj de la diktatoro ne estas kompletaj, kaj ne sinceraj.
#000008
«Estas aflikte, ke li mencias nek la viktimojn, nek ties familiojn, nek nian suferon, ŝi indignas. Agnosko pri la suferitaj damaĝoj neniam okazis. 25 jarojn post la malapero de mia frato, tiu pardono revigligas denove la suferojn, kaj vundas nian dignecon. Krome mi pensas, ke la deklaro de Fujimori ne estas sincera. Ĝi rezultas de premoj, kiujn li travivis. Ni devas rememori, kiu vere estas Alberto Fujimori, kaj kion li reprezentas en nia lando».
#000009
«Ni pripensas pri la proceduro, kion ni iniciatos. Ni defendas nian rajton akiri justecon. Motivigas nin tiu rajto. Kaj ankaŭ la engaĝiĝoj, ke neniam ni forlasos la viktimojn».
#000010
La prezidento spertas alian malfacilaĵon. Lia jam malforta plimulto, plu reduktiĝas. Tri deputitoj de lia partio eksiĝos el la parlamenta grupo signe de protesto. El registara informfonto, ankaŭ la kunministro pri la homaj rajtoj demisiis: ministreja reorganizado estas atendita post kelkaj tagoj.
#000011
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000012
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000014
Voir le profil de neniammilitointerni sur le portail Overblog
#000015